Для зон ‘уваходаў’ – каўняра і абшлагоў – другая група ўводзіць сэнсавызначальную апазіцыю (першая ж яднала іх па прыкмеце ‘зігзагу’, хвалепадобных матываў). Для каўняра тут з’яўляюцца “адкоскі”, з аднога боку, і – “стаўпцы”, “плашкі”, “сякеркі”, “секачыкі”, “сечачкі” – з другога. Усе пералічаныя прадстаўляюць ужо не бесперапанныя хвалі і ланцугі, а асобныя простыя, найчасцей чатырохвугольныя фігуркі, што ідуць уздоўж сваіх меж.